Tanzánijský šiling

Tanzánijský šiling alebo Tanzánsky šiling (swah. shilingi, ) je zákonným platidlom východoafrického štátu Tanzánia. Názov šiling má tanzánijská mena spoločný s ďalšími menami okolitých štátov (Uganda, Keňa, Somálsko). ISO 4217 kód šilingov je TZS. Jedna stotina šilingu sa nazýva senti, ale pre svoju nízku kúpnu hodnotu sa v praxi žiadne mince s nominálnou hodnotou senti nevyskytujú.

 Vývoj tanzánskej meny 
Tanzánijský šiling sa do obehu dostal 14. septembra 1967, keď nahradil dovtedy používaný východoafrický šiling. Najskôr v roku 2015 plánuje Východoafrické spoločenstvo (členské štáty Keňa, Uganda, Tanzánia, Burundi, Rwanda) vytvoriť menovú úniu a znovu zaviesť východoafrický šiling.

 Mince a bankovky 
Status zákonného platidla majú mince nominálnej hodnoty 5, 10, 20, 50 senti, 1, 5, 10, 20, 50, 100, 200 šilingov. V praxi sa v obehu však vyskytujú len mince najvyšších hodnôt - 50, 100, 200 šilingov. Mince nižších hodnôt zostávajú zákonným platidlom hoci sa už takmer nepoužívajú.

Súčasné bankovky sa do obehu dostali v roku 2003. Majú nominálne hodnoty 500, 1000, 2000, 5000, 10000 šilingov.

 Súčasná séria bankoviek z roku 2003 Vyobrazenie  Hodnota  Rozmery  Dominantná farba  Opis averzných strán Averz  Reverz  95px 95px 500 šilingov 130 × 63 mm Zelená Byvol africký 100px 98px 1000 šilingov 135 × 66 mm Modrá Julius Nyerere 101 px 101px 2000 šilingov 140 × 69 mm Oranžová Lev 104px 104px 5000 šilingov 145 × 72 mm Fialová Nosorožec ostronosý 108px 108px 10000 šilingov 150 × 75 mm Červená Slon africký

 Iné projekty 

 Externé odkazy 
 Vyobrazenie súčasných tanzánskych bankoviek na webe miestnej centrálnej banky 
 Vyobrazenie súčasných tanzánskych mincí na webe miestnej centrálnej banky 
 História mien na Tanzánskom území 

 Zdroj 

Kategória:Meny v Afrike
Kategória:Tanzánia